
DISPOZIŢIA NR. 14/04.01.2012                                                   Nicolae ROBU
SC2014-26244/03.10.2014
REFERAT
privind acordarea unui drept de uz, către SC ENEL DISTRIBUŢIE BANAT SA pentru

Postul de transformare şi accesul la echipamentele energetice situate incinta “Centrului    Regional de Competenţe şi Dezvoltare a Furnizorilor în Sectorul Automotive”, Timişoara, Parc Industrial Freidorf
Prin contractul de finanţare nr. 3349 din 22.08.2012, semnat între Municipiul Timişoara prin Primar şi Ministerul Dezvoltării Regionale şi Turismului, s-a aprobat finanţarea realizării obiectivului de investiţie  “Centru Regional de Competenţe şi Dezvoltare a Furnizorilor în Sectorul Automotive”, cod SMIS 39375.
Sursa de finanţare pentru proiectul: “Centru Regional de Competenţe şi Dezvoltare a Furnizorilor în Sectorul Automotive” este bugetul local, bugetul de stat şi Fondul European pentru Dezvoltare  Regională prin Programul Operaţional Regional 2007-2013, Axa prioritară 1- „Sprijinirea dezvoltării durabile a oraşelor-poli urbani de creştere", Domeniul major de intervenţie 1.1. - „Planuri integrate de dezvoltare urbană", sub-domeniul: Poli de creştere.
Obiectivul general al prezentului proiect îl reprezintă:

Crearea unui Centru Regional de Competenţe şi Dezvoltare a Furnizorilor din Sectorul Automotive, infrastructură de afaceri care va susţine implementarea unui pachet de servicii şi a unor programe de training în beneficiul întreprinderilor din sector, toate acestea vizând creşterea competenţelor furnizorilor regionali din domeniul construcţii de maşini/automotive şi, implicit, creşterea performanţei sectorului automotive la nivel regional, fapt care va conduce la sprijinirea dezvoltării durabile a polului urban de creştere Timişoara prin creşterea atractivităţii zonei pentru investiţii.

Obiectivele specifice derivate din obiectivul general al proiectului sunt:

1. Construcţia unei clădiri şi a amenajărilor necesare funcţionării Centrului regional de competenţe şi dezvoltare a furnizorilor din sectorul automotive.
2.Dotarea centrului cu echipamente de specialitate de ultimă generaţie folosite în industria automotive şi crearea unor servicii de utilizare colaborativă de către întreprinderi a echipamentelor achiziţionate prin intermediul proiectului.

3. Dotarea centrului cu echipamente şi mobilier în vederea desfăşurării în condiţii optime şi moderne a activităţilor de training şi formare, respectiv consultanţă şi asistenţă.

4. Valorificarea potenţialului academic al unui astfel de centru prin organizarea unei platforme de training, asistenţă şi formare în domeniul construcţii de maşini/automotive în vederea creşterii competenţelor furnizorilor regionali din domeniul construcţii de maşini/automotive.
Proiectul contribuie la dezvoltarea economică a zonei Polului de creştere prin sprijinirea unuia dintre cele mai dezvoltate sectoare economice la nivel regional, şi anume automotive şi construcţii de maşini. Pe teritoriul Polului de creştere, sunt localizate peste 60 de întreprinderi din sectorul automotive, atât companii multinaţionale, cât şi firme româneşti, cu un portofoliu extins de produse. Proiectul propus vizează dezvoltarea furnizorilor locali, în vederea creşterii competitivităţii întreprinderilor româneşti şi a stimulării companiilor multinaţionale pentru a-şi menţine unităţile de producţie în zona Polului de creştere Timişoara.
Parcela pe care se construieşte Centrul    Regional de Competenţe şi Dezvoltare a Furnizorilor în Sectorul Automotive”, Timişoara, este situată în  Parcul Industrial Freidorf şi are o suprafaţă de 8000 mp.
Construcţia se compune din 3 corpuri de clădire dintre care 2 în regim parter cu destinaţia de hale şi unul în regim P+E cu destinaţia de corp de birouri.

Pe parcelă se vor amenaja locuri de parcare şi spaţii verzi.

În prezent nu există nici un fel de utilităţi pe parcelă. 
Prin acest proiect se vor asigura următoarele utilităţi: apă, canalizare menajeră şi pluvială şi energie electrică prin branşare la reţelele existente în zonă conform avizelor şi acordurilor deţinătorilor de reţele şi cu respectarea specificaţiilor tehnice din proiectele de specialitate.
Documentaţia tehnică a fost elaborată de către SC ATELIERELE ARHITECH SRL în baza contractului de prestări servicii nr.156/14.09.2010 şi aprobată de către Consiliul Local al Municipiului Timişoara prin HCL nr.179/24.09.2012.
Proiectul autorizat în baza autorizaţiei de construire nr.1920/08.12.2011 prelungită până la 09.12.2013 prevede să se execute în incintă un Post de transformare  de 630 kVA conform Plan de situaţie  reţele electrice exterioare. Pentru realizarea Postului de transformare Municipiul Timişoara a obţinut de la SC ENEL DISTRIBUŢIE BANAT SA avizul tehnic de racordare nr.484/14.02.2011 şi mai apoi întrucât acesta a expirat s-a obţinut un nou Aviz tehnic de racordare cu nr.38805/20.01.2014.
Avizul tehnic de racordare prezintă soluţia tehnică şi valoarea totală de realizare a branşamentului electric/postului de transformare ( proiectare şi construcţie). 

Prin încheierea contractului de execuţie lucrări nr. 115/29.07.2013 cu SC CONSTRUCTIM SA, Municipiul Timişoara a contractat cu această firmă şi realizarea branşamentului electric, respectiv Postului de transformare la suma prevăzută în Avizul tehnic de racordare.
Pentru realizarea branşamentului electric este necesară încheierea Contractului de racordare la energie electrică. Documentaţia de obţinere a  Contractului de racordare la energie electrică cuprinde, printre alte documente şi pe acela prin care Municipiul Timişoara acordă drept de uz către SC ENEL DISTRIBUŢIE BANAT SA asupra locaţiei Postului de transformare.

Operator pentru Postul de transformare este SC ENEL DISTRIBUŢIE BANAT SA, căreia trebuie să i se acorde acces permanent la echipamentele din cadrul acestui post de transformare.

În vederea accesului operatorului SC ENEL DISTRIBUŢIE BANAT SA la Postul de transformare este necesară aprobarea:

- acordării unui drept de uz, în favoarea SC ENEL DISTRIBUŢIE BANAT SA pentru  suprafaţa de  81,17 mp, din care 32,34 mp platformă post situată în curtea Centrului Regional de Competenţe şi dezvoltare a Furnizorilor din Sectorul Automotive înscris în CF nr.438708 - şi 48,83 mp drum acces, proprietate a Municipiului Timişoara – domeniul public, pentru amplasarea şi folosinţa de către SC ENEL DISTRIBUŢIE BANAT SA a echipamentelor energetice care alimentează cu energie electrică clădirea, aşa cum sunt prevăzute în avizul tehnic de racordare nr. 38805/20.01.2014. Identificarea platformei în suprafaţă de 32,34 mp şi a drumului de acces în suprafaţă de 48,83 mp, se face conform planului de situaţie anexat.


- accesului neîngrădit şi permanent a SC ENEL DISTRIBUŢIE BANAT SA la echipamentele energetice din Postul de transformare, pe toată durata de existenţă a acestora. Centrului regional de competenţe şi dezvoltare a furnizorilor din sectorul automotive, în curtea căruia va funcţiona Postul de transformare, va fi edificat şi intabulat în Parcul Industrial Freidorf, în domeniul public al Municipiului Timişoara.
Având în vedere aspectele menţionate mai sus,

PROPUNEM



spre aprobarea Consiliului Local al Municipiului Timişoara
- acordarea unui drept de uz, în favoarea SC ENEL DISTRIBUŢIE BANAT SA pentru  suprafaţa de  81,17 mp, din care 32,34 mp platformă post situată în curtea Centrului Regional de Competenţe şi dezvoltare a Furnizorilor din Sectorul Automotive înscris în CF nr.438708 - şi 48,83 mp drum acces, proprietate a Municipiului Timişoara – domeniul public, pentru amplasarea şi folosinţa de către SC ENEL DISTRIBUŢIE BANAT SA a echipamentelor energetice care alimentează cu energie electrică clădirea, aşa cum sunt prevăzute în avizul tehnic de racordare nr. 38805/20.01.2014. Identificarea platformei în suprafaţă de 32,34 mp şi a drumului de acces în suprafaţă de 48,83 mp, se face conform planului de situaţie anexat.


- acordarea accesului neângrădit şi permanent a SC ENEL DISTRIBUŢIE BANAT SA la echipamentele energetice din Postul de transformare, pe toată durata de existenţă a acestora. Centrului regional de competenţe şi dezvoltare a furnizorilor din sectorul automotive, în curtea căruia va funcţiona Postul de transformare, va fi edificat şi intabulat în Parcul Industrial Freidorf, în domeniul public al Municipiului Timişoara.

La prezentul referat anexăm pentru Centru regional de competenţe şi dezvoltare a furnizorilor din sectorul automotive următoarele documente:


Anexa 1 – plan de încadrare în zonă


Anexa 2 – plan de situaţie cu poziţionarea Postului de transformare

Anexa 3 – extras de carte funciara nr. 438708

Anexa 4 – Avizul tehnic de racordare nr. 38805/20.01.2014

